A MAGYAR KULTÚRA NAPJA
2025-01-17 18:00 - 21:00 (Europe/Paris)
A magyarság kialakulása és vándorlása a legújabb kutatási eredmények tükrében.
18:00 Bíró András Zsolt – antropológus kutató (Magyar Természettudományi Múzeum) a Kurultáj – Magyar Törzsi Gyűlés főszervezője, a Magyar-Turán Alapítvány elnöke előadása
20:00 “Őrzöm a lángot”- Fábián Zoltán zenekaros lemezbemutató koncertje
A belépés ingyenes, de regisztrációhoz kötött. Regisztrálni a https://ticket.adamis.sk/esemenyek/a-magyar-kultura-napja/ oldalon lehet.

MÁTÉ PÉTER - EMLÉKEST
2025-02-15 19:00 - 21:00
Máté Péter, a páratlan tehetségű magyar énekes, zeneszerző, zongorista, aki csodálatra méltó repertoárt hagyott maga után, közel 150 dal szerzője és előadója volt!
A legendás előadó dalai most egy emlékest keretén belül csendülnek fel! Ezek a melódiák most is minden korosztályban nagy népszerűségnek örvendenek, gyönyörű, szívhez szóló énekhangja halhatatlanná tette őt, és a magyar könnyűzenei élet ikonikus alakjává emelték!
Máté Péter dalait énekli: Tabáni István – Fonogram díjas magyar énekes, dalszerző
Belépőjegy : 15 Euro
Jegyek megvásárolhatók ONLINE https://ticket.adamis.sk/esemenyek/mate-peter-emlekest/ oldalán, valamint személyesen is a VMK épületében minden hétköznap 8:00 és 16:00 óra között.
Helyszín: VMK Gúta 2025.febr.15.

Zenés Est – Zámbó Jimmy legismertebb dalai
2025-03-02 17:00 - 18:30 | AA VMK, Templom tér 4, Gúta, Nyitra megye, 94603, Szlovákia
Válogatás Zámbó Jimmy legismertebb dalaiból, retró slágerek Várhegyi Gábor előadásában.
Vendég : Lengyel Attila
Sztárvendég: Zámbó Árpy
2025. március 2. (vasárnap) 17:00
Jegyár: 15 €
Jegyek online https://ticket.adamis.sk/esemenyek/zenes-est-zambo-jimmy-legismertebb-dalai/, vagy a VMK épületében minden hétköznap 8:00-tól 16:00-ig.

Tavaszi Gála
2025-03-23 18:00 - 20:00
Tavaszi Gála a legnagyobb magyar slágerekkel.
Idén is szeretettel várunk minden kedves érdeklődőt egy fergeteges gálaestre.
Fellépnek: Csonka András és Soltész Rezső
Jegyek megvásárolhatóak ONLINE https://ticket.adamis.sk/esemenyek/tavaszi-gala/
vagy pedig személyesen hétköznaponként a VMK épületében 8:00 és 16:00 óra között.
Belépő: 16,-EUR

ERNELLÁÉK FARKASÉKNÁL
2025-04-30 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Jegyár: Elővételben 11,- EUR
Helyszínen 13,- EUR
Online jegyek elérhetőek április 30. 12:00-ig https://ticket.adamis.sk/esemenyek/ernellaek-farkaseknal/, illetve személyesen a VMK épületében minden hétköznap 8:00 és 16:00 óra között.
Az előadás előtt helyszíni jegyvásárlásra is lesz lehetőség.
Helyezzük el először is ezt a szöveget. Naturalisztikus, szokták erre mondani, és valóban, valósághű, ismerős és jól megszokott ez a nyelv. Nem véletlen a műből készült film: ezek a mondatok nem akarnak világot teremteni maguk köré, nem nyitnak meg mélységeket, egyszerűen csak kijönnek aszereplők száján. Épp annyik, amennyik, és ez erényük: egy-egy szófordulat, szórend már hallatja a mondat dallamát, többük egymásutánja egy veszekedés fel-le hullámzását. És amikor már a sokadik zavarba ejtő pillanat történik meg a szemem láttára, szégyen fog el, hogy kilesem mások titkát. És ezért a színész mellett, legalább fele-fele arányban, a szöveg a felelős. Miként a nyelv, a helyzetek is otthonosan ismerősek. Életközepi válság, társadalmi szét- és leszakadás, a család, mint a létezés normatív műfajának kérlelhetetlen abszurditása. A gyereknevelés tanácstalansága és csődje. Élet a viszonylagos jólétben és kapaszkodás a legalább elviselhető minimumba. A párok is kapaszkodnak egymásba, de olyan szorosan, hogy felsebzi egyik a másikat. De mindezt drámázás és pátosz nélkül,tárgyszerűen, iróniával és humorral. Csoportkép egy generációról, akinek mindene megvan a boldogsághoz, de mégsem tud boldog lenni. Ismerős az egész. A gyerekkönyv-címektől a párkapcsolati játszmákon át a nagy élethazugságokig. Ismerős, mert a saját bőrömön tapasztalom, és mégha nem így lenne, akkor is ismerősnek érezném, ugyanúgy látnám magam előtt a szoba parkettáját szőnyeggel, vagy a natúr hajópadlót és a kerámia járólapot. A szöveg nem érzékeltet teret, viszont érzékelteti a közelséget, a bevonódást. Négy jó szerep. Az emberi gyarlóság széles spektrumát felmutató négy szerep: hazugságok, csalások és csalódások. Erős színészi feladatok: nemcsak a jellemhibák, hanem a közelség, a nézők közelsége, a nézők között játszás bátor vállalása. Ha így tud lenni, esély van rá, hogy magunkra ismerjünk, mint nézők, zavarunkban nevessünk, de szeressük ezt a szűk másfél órát, hogy megmutatta, ilyenek vagyunk.
Forgács Péter gondolatai a műről
Az előadás a Kisebbségi Kulturális Alap támogatásával készült.

NICSAK, KI LAKIK ITT?!
2026-02-13 19:00 - 22:30 | AA VMK, Templom tér 4, Gúta, Nyitra megye, 94603, Szlovákia
Jövő év februárjában ismét megnyílnak a színháztermi függönyök, és újra élet költözik a kultúrházba!
A hosszú felújítás után nagy örömmel indítjuk újra színházi évadunkat, méghozzá egy igazi közönségkedvenccel: a Bánfalvy Stúdió bemutatja „Nicsak, ki lakik itt?!” című vígjátékát.

MICHAEL COONEY
NICSAK, KI LAKIK ITT?!
(téboly két részben)
FŐBB SZEREPEKBEN: Varga Izabella, Hujber Ferenc, Ganxsta Zolee,
Sándor Péter, Bugár Anna
Épp ésszel felfoghatatlan: egy londoni magyarnak elege lett az ingyen
pénzből!
Szűcs Róbertnek bejött az élet, megvolt mindene: munkanélküli segély,
öregségi nyugdíj, táppénz, családi pótlék, rokkantsági járandóság és
természetesen ingyen tehéntej. Nem beszélve a szoptatós melltartós
bizniszről, ami a felesége féltékenységét is felkelti
A lebukástól tartva úgy dönt a jogosulatlan támogatásoktól válna meg
szívesebben, mintsem a feleségétől vagy a szabadságától.
Azonban a segélyektől megszabadulni nem is olyan könnyű!
Téboly két részben, a Bánfalvy Stúdió legújabb vígjátéka, amellyel megnyitjuk a színházi előadások sorát az újonnan felújított kultúrház színháztermében.
SZEREPOSZTÁS
Linda Szűcs-Swan – Varga Iza/Kondákor Zsófia
Szűcs Róbert – Hujber Ferenc
Pawel Duda – Harmath Imre/Gombás Ádám
Mr. George Jenkins – Gombás Ádám/Kiss Zoli/Csányi Dávid
Gyurka – Ganxsta Zolee
Sally Chessington – Bugár Anna/Kondákor Zsófia
Dr. Chapman – Sándor Péter/Hajdu Levente
Mr. Fortbright – Imre István/Csányi Dávid
Miss Cowper – György Orsolya
Magdalena Szmrczyk – Stelczer Timi
Jegyár: 19,-EUR

Jegyek online: https://ticket.adamis.sk/esemenyek/nicsak-ki-lakik-itt/

FONTOS INFORMÁCIÓ
Amíg a munkálatok tartanak, személyesen a Mini Flóra virágüzletben tudjátok megvásárolni a belépőket, ahol az első három sorból választhattok.

Legyetek ott, amikor újra felgördül a függöny!
Nagy szeretettel várunk mindenkit!

Digitális nindzsa - Aranyosi Péter önálló estje
2026-02-27 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
Aranyosi Péter az Esti Showder dizájncenter-felelőséből lett napjainkra, az ország egyik legnépszerűbb stand up comedy humoristája. A Rádiókabaré egykori mindenese, a komolytalan családapa beszélt már nekünk a „Négybetűs szavakról” és megmutatta, milyen is a „Borsodi Homályos”. Bevezetett bennünket a „Mesteremberek” világába, és elkísérhettük őt a „Covid maszktól ársapkáig” is. Péter legújabb önálló estjében közéleti kérdéseket boncolgatva elmeséli, hogyan is boldogul egy magafajta ötvenes a felgyorsult, közösségi oldalakkal és PIN kódokkal átszőtt digitális világunkban.
ONLINE jegyvásárlás: https://ticket.adamis.sk/esemenyek/a-digitalis-nindzsa-aranyosi-peter/
Jegyár: 18,-EUR
Személyes jegyvásárlásra csak a február 8.-i ünnepélyes újranyitást követően lesz lehetőség!

Kormos Anett - A nőknek nincs humora
2026-03-13 19:00 - 21:00 | AA VMK, Templom tér 4, Gúta, Nyitra megye, 94603, Szlovákia
A nő relatív lény, nem önmagához képest határozzák meg, hanem a férfihoz képest. A nő az, amivé a férfi ítélete teszi.” – a gondolat 1949-ben került feljegyzésre, de nyilvánvalóan ősidőkből ered, és ma is szokás még e karóhoz kötni az ebet. Épp ezért, ha az az ítélet születik, hogy nekünk nőknek nincs humorunk, akkor nincs. És kész.
Értelmi képességeinket többnyire a hajszínük tartja mélyen a férfiaké alatt (meg az, hogy képtelenek vagyunk felfogni a les szabályt), menetrendszerűen nyafogunk egy prosztatavizsgálat gyötrelmei mellett eltörpülő szülés miatt, munkának hazudjuk a háztartásvezetést, évekre megsértődünk, ha felhívják figyelmünket az esetleges plusz kilóinkra, alkalmatlanok vagyunk az autóvezetésre, és hajlamosak vagyunk hisztizni az olyan kis apróságok miatt, mint hogy kevesebbet keresünk vagy mondjuk kicsit letipitapiznak minket a metrón.
Mert ha lenne humorunk…talán mindezek dacára elviselhető lenne az élet velünk…de hát nincs… Na, ezen fogunk együtt sírni…sírnunk szabad…úgy tudom.
Jegyár: 15,-EUR
ONLINE jegyvásárlás: https://ticket.adamis.sk/esemenyek/kormos-anett-a-noknek-nincs-humora/
FIGYELEM!!!
Személyes jegyvásárlásra február 8.-a után, az újranyitást követően lesz lehetőség.

Megemlékezés - Március 15
2026-03-15 16:30 - 18:00
Gúta Város Önkormányzata tisztelettel meghívja Önt és kedves családját az 1848-as forradalom és szabadságharc kitörésének 178. évfordulóján tartandó megemlékezésre és ünnepi programra
2026. március 15-én
Helyszín: Adamis Anna Városi Művelődési Központ előtti tér
16:30 – Ünnepi megemlékezés és koszorúzási ünnepség
Ünnepi beszédet mond:
Halász Béla Gúta város polgármestere
Schiffer András – ügyvéd, volt országgyűlési képviselő, Budapest
Helyszín: Adamis Anna VMK színházterme

A gútai alapiskolák ünnepi megemlékezése
Ad Libitum Kamaraegyüttes koncertje

Sok szeretettel várunk Mindenkit!

Vénégy Fesztivál Programsorozat
2026-03-24 18:00 - 19:20 | AA VMK, Templom tér 4, Gúta, Nyitra megye, 94603, Szlovákia
Szeretettel meghívjuk Önöket a Vénégy Fesztivál Programsorozat – Petőfi Percei című különleges irodalmi estre.

Időpont: 2026. március 24. (kedd), 18:00

Helyszín: Adamis Anna VMK – Rotunda

Az esemény egy rövid fesztiválbemutatóval indul, majd egy izgalmas irodalmi előadás következik, amely Petőfi Sándor életét és szellemiségét hozza közelebb a közönséghez.

Program:

18:00 – 18:20
Bemutatkozik a Vénégy Fesztivál és Színházi Találkozó

rövid prezentáció és vetítés

18:20 – 19:20 Petőfi Percei

irodalmi előadás

Előadók: Janka Barnabás és Havasi Péter

Az előadás Petőfi Sándor életének és utazásainak világába kalauzol, megidézve a reformkor hangulatát, barátságait, küzdelmeit és költészetének legszebb pillanatait. A nézők képzeletben bejárják a korabeli városokat, miközben megelevenednek a forradalom eseményei, Petőfi gondolatai és szenvedélyes világlátása.

Mindenkit sok szeretettel várunk!

JÁTSZD ÚJRA, SAM!
2026-03-29 17:00 - 19:30 | AA VMK, Templom tér 4, Gúta, Nyitra megye, 94603, Szlovákia
Romantikus vígjáték
Mit tehet a férfiember, ha éppen lezárult a házassága? Ha a legjobb barátai folyton azzal nyüstölik, adjon esélyt egy új kapcsolatnak? Ha minden összehozott vakrandi kínos kudarc? Ha közben folyamatosan hangok szólnak a fejében – hol a volt neje kritikus megjegyzéseit kénytelen hallgatni, hol példaképe, Humphrey Bogart ad életvezetési tanácsokat? És mi van akkor, ha mégis összejön a romantikus pillanat, csak éppen a legjobb barát feleségével? Hogy is mondja Rick a Casablanca végén?
Woody Allen legendás vígjátéka.
Szereposztás: Allen Felix – Olasz István
Humphrey Bogart – Matusek Attila
Linda Christie – Kiss Szilvia
Dick Christie – Szabó Viktor
Sharon Lake – Hostomský Fanni
Nancy – Holocsy Katalin
Rendezte: Béres Attila
Jegyárak: Elővételben – 13€
Helyszínen – 17€
Jegyek kaphatók online https://ticket.adamis.sk/esemenyek/jatszd-ujra-sam/, vagy pedig hétköznaponként a VMK épületében 8:00 és 16:00 óra között.
Szervező: helloGúta

Jövőre veled, ugyanitt 2.
2026-04-12 17:00 - 20:00 | AA VMK, Templom tér 4, Gúta, Nyitra megye, 94603, Szlovákia
A legenda folytatódik
Ki emlékszik még arra az estére, amikor 2024 januárjában először találkoztunk Dorisszal és George-dzsal az AA VMK színháztermében?
A történet 2026. áprilisában tovább folytatódik…
Doris és George huszonöt éve találkoznak évente egyszer – titokban, megmagyarázhatatlanul, mégis elszakíthatatlanul.
Vajon mit keresnek egymásban?
És mit találnak meg újra és újra?
Lélekmelengető, bájos és végtelenül humoros előadás, kiváló alkotókkal.
Szereplők:
Doris – Kovács Lotti
George – Türei Márk
Rendező:
Körtvélyessy Zsolt
(Jászai Mari-díjas, Érdemes és Kiváló Művész)
Jegyár: 14,-EUR
Jegyvásárlás ONLINE: https://ticket.adamis.sk/esemenyek/jovore-veled-ugyanitt-2/
Személyes jegyvásárlásra csak a február 8.-i ünnepélyes újranyitást követően lesz lehetőség!

Kiss Ádám önálló estje – Mit nem mondok!
2026-05-14 19:00 - 21:00
Nevesse végig Kiss Ádám fejlődéstörténetét! Az iskolaévektől a családalapításig, Szerencstől Horvátországon át Mexikón keresztül egészen vissza a magyar valóságba.
Jegyek megvásárolhatóak ONLINE https://ticket.adamis.sk/esemenyek/kiss-adam-onallo-estje-mit-nem-mondok/, illetve minden hétköznap 8:00 és 16:00 óra között a VMK épületében!
Jegyár: 21,- EUR
